stanford-oval/wikipedia huggingface dataset:
מקאסרמין

|  שמות מסחריים בישראל |
| --- | --- |
 אינקרלקס - increlex
 נתונים כימיים
 כתיב כימי:  C331H512N94O101S7 
 מסה מולרית:  g/mol‏ 7648.67
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון C 
 דרכי מתן:  זריקה תת-עורית
 מזהים
 קוד ATC:  H01AC03 
 מספר CAS:  68562-41-4
 ChemSpider:  אין
 
מקאסרמין (mecasermin) הידוע גם כגורם גדילה הומני רקומביננטי דמוי-אינסולין-1 (recombinant human insulin-like growth factor-1 or rhIGF-1), הוא צורה רקומביננטית של גורם גדילה דמוי-אינסולין-1 (IGF-1) של אדם, ומשמש כחומר הפעיל של התרופה אינקרלקס (increlex), המיועדת לטיפול ארוך-טווח של עיכוב גדילה(אנ') וקומה נמוכה(אנ'), בילדים עם חוסר ראשוני וחמור של IGF-1 ‏(IGFD), למשל עקב שיבוש במסלול הורמון הגדילה(אנ') או עקב תסמונת לרון (אי-רגישות להורמון גדילה). התרופה אינקרלקס משמשת כטיפול חלופי ב-IGFD או בתסמונת לרון.
IGFD או תסמונת לרון, נובעים בדרך כלל, מפגם בקולטן להורמון הגדילה (GHR). אי-תפקוד של GHR מתאפיין על ידי היפוסמטוטרופיזם קליני, המתבטא בקומה נמוכה, איחור בגיל העצמות ומלווה לעיתים, בהכחלה של לובן העין וניוון של הירך. חולי תסמונת לרון הם בעלי רמות נמוכות של IGF-1, למרות רמות נורמליות או גבוהות של הורמון גדילה.
התרופה אינקרלקס משווקת כתמיסה סטרילית, להזרקה תת-עורית(אנ'). התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות.
חומר פעיל דומה, מקאסרמין רינפאבאט(אנ'), מצוי בתרופה איפלקס (Iplex) המשלבת rhIGF-1 עם חלבון הקושר את גורם הגדילה דמוי-האינסולין (insulin-like growth factor binding protein-3 או IGFBP-3).‏ IGFBP-3 משמש כדי להאריך את משך הפעולה של IGF-1 בגוף האדם.
הערות שוליים

↑  Increlex  Prescribing Information US FDA
↑  Fintini, D; Brufani, C; Cappa, M "Profile of mecasermin for the long-term treatment of growth failure in children and adolescents with severe primary IGF-1 deficiency" herapeutics and clinical risk management. 5 (3): 553–9. doi:10.2147/tcrm.s6178. PMC 2724186. PMID 19707272.
↑  Increlex באתר Drugs.com
1 2  Increlex Scientific Discussion EMA
מצפה הכוכבים האסטרונומי של קאזאן

מצפה הכוכבים האסטרונומי של העיר קאזאן או מצפה הכוכבים האסטרונומי של אוניברסיטת קאזאן (ברוסית: Астрономическая обсерватория Казанского университета) הוא מצפה כוכבים השוכן בלב העיר קאזאן בתוך הקמפוס של האוניברסיטה הפדרלית של קאזאן בגובה 75 מטרים מעל גובה פני הים. המצפה משרת את המחלקה לאסטרונומיה של אוניברסיטת קאזאן שנוסדה ב-1810 על ידי האסטרונום האוסטרי יוזף יוהאן פון ליטרו (אנ').
מצפה כוכבים זה ומצפה הכוכבים על שם ו. פ. אנגלהרדט, השוכן כ-20 קילומטרים מערבית לקאזאן, הוכרזו יחד כאתר מורשת עולמית בשם "מצפי הכוכבים האסטרונומיים של האוניברסיטה הפדרלית של קאזאן" ב-16 בספטמבר 2023 במהלך המושב ה-45 של ועדת המורשת העולמית בריאד בערב הסעודית.
תיאור

בנייתו של מצפה הכוכבים האסטרונומי שתוכנן על ידי מ' קורינפסקי החלה ב-5 באוקטובר 1833; הוא הושלם בשנים 1833–1837.
המצפה נבנה מלבנים כאשר חלקו הדרום-מערבי של המבנה מונח על תשתית אבן לבנה דמוי טרסה. המצפה בנוי משני חלקים. החלק הצפוני-מזרחי הוא מבנה מלבני בן שתי קומות מקורה בגג גמלון חתוך במרכזו עם צוהר מעל גרם המדרגות הלולייניות הפנימיות. לקומת הקרקע ולקומה הראשונה של חלק זה יש תוכנית מבנה זהה. בחלק זה יש שתי כניסות, הראשית, בחזית הפונה לדרום-מזרח, מובילה אל הלובי וחדרי העבודה והשנייה בחלק השמאלי הצר של הבניין.
צמוד למבנה מלבני זה יש מבנה בן שתי קומות בצורת קשת שקצותיה בולטים מעבר למבנה המלבני. על הגג השטוח של מבנה זה יש שלושה מגדלים עגולים עם כיפות מסתובבות כשסביב המגדלים הצדדים יש מעקה. למגדל בקצה הדרומי של הבליטה החצי-עגולה של המבנה יש צורה גלילית וכיפת פתיחה חצי כדורית. המגדל בקצה המערבי בעל חיפוי עץ מתומן המסתיר את הכיפה. לחזית הראשית של הבניין, המכוונת לדרום-מערב יש צורה קעורה בצורת חצי עיגול. החזית נפתחת למרפסת שממנה מוביל גרם מדרגות רחב למטה אל הגן. מהכניסה של החזית הראשית יש גישה לאולם המזרחי או אל האולם המערבי, לשניהם צורת גליל הבולט מתוך שולי המבנה, ומעליהם נמצאים המגדלים הצדדים. מעל האולם המרכזי מותקן המגדל המרכזי שיש לו צורת מתומן עם מבנה עליון מעץ. תחת המגדל המרכזי מותקן טלסקופ שובר-אור. בחלקו הקשתי של המבנה, כל החדרים בגובה כפול, כלומר מעוצבים בצורת קומה גבוהה, שחדריה מוארים בשתי שורות חלונות.
בין המכשירים שהותקנו במצפה טלסקופ שובר-אור שהוזמן מפראונהופר בגרמניה, הליומטר (אנ') שהוזמן מרפסולד מגרמניה, טלסקופ נייד של ג'ורג' דולונד שהוזמן מאנגליה, מעמד משווני ושעון מדויק שפועל במקום מ-1885.
במהלך אמצע ושלהי המאה ה-19 נערכו תצפיות במצפה והתגלו מספר תגליות. הפעילות נמשכה עד מלחמת העולם השנייה ונפסקה אחריה משום שזיהום האור שהלך וגבר מקאזאן הפך את התצפיות לחסרות תועלת. מאז המצפה משמש את המחלקה לאסטרונומיה של האוניברסיטה הפדרלית של קאזאן ללימודים ולמחקר מדעי.
הערות שוליים

↑  Astronomical Observatories of Kazan Federal University
מבט אל החזית הקשתית, מכיוון מרפסת בגן.
מצפה הכוכבים על שם ו. פ. אנגלהרדט

מצפה הכוכבים על שם ו. פ. אנגלהרדט (ברוסית: Астрономическая обсерватория имени В. П. Энгельгардта) הוא מצפה כוכבים אסטרונומי השוכן 24 קילומטרים מערבית למרכז קאזאן בכפר אוקטיאברסקי (מצפה כוכבים) באזור זלנודולסק בטטרסטן שברוסיה, לא רחוק מגדות הנהר וולגה, בגובה 92 מטר מעל גובה פני הים. מאז 1903 הוא נקרא "מצפה הכוכבים אנגלהרדט". במבנה פועלים ארבע מחלקות מדעיות: מטאור, אסטרומטריה, אסטרומטריה צילומית וקבוצת עיצוב.
לא רחוק מהמצפה נבנה מתחם חינוכי ובידור מודרני, "הפלנטריום והאסטרופארק של קאזאן".
מצפה כוכבים זה ומצפה הכוכבים האסטרונומי של קאזאן, השוכן בקאזאן, הוכרזו יחד כאתר מורשת עולמית בשם "מצפי הכוכבים האסטרונומיים של האוניברסיטה הפדרלית של קאזאן" ב-16 בספטמבר 2023 במהלך המושב ה-45 של ועדת המורשת העולמית בריאד בערב הסעודית.
תיאור

המצפה כולל כמה מבנים:
בניין המנהלה הראשי – בניין אדמיניסטרטיבי אלגנטי בן שתי קומות בסגנון נאו-קלאסי מוקדם קרוב לשער. הוא נבנה בשנים 1899–1901 על ידי האדריכל נ. מלינובסקי. במקור היו בו ספרייה, חדרי מחשוב וסלון מְגוּרִים; כיום, הוא מאכלס את משרד המנהל, משרדי מנהלה, מעבדות, שירותי מחשוב ומשרדי צוות המחקר.
בניין המצפה עם ביתנים לטלסקופים שוברי-אור ומעגל המרידיאן – הוקם במקביל לבניין הראשי בשנים 1899–1901 בתכנון נ. מלינובסקי. זהו מבנה לבנים בן קומה אחת, שציר האורך שלו מכוון מזרח-מערב. בחלקו המרכזי יש שני אולמות מחשוב הממוקמים באופן סימטרי בצידי הכניסה הראשית. במערב יש מגדל סמוך לטלסקופ אנגלהרדט על המעמד המשווני בגודל 12 אינץ', ובמזרח יש את ביתן מעגל המרידיאן. האורך הכולל הוא 40 מטרים. גובה המגדל לראש הכיפה 11 מטרים, החלק המרכזי בגובה 6 מטרים ואולם מרידיאן בגובה 7 מטרים. הכניסה הראשית ממוקמת במיקום מרכזי, נפתחת בדלתות כפולות לצפון ולדרום.
ביתן ההליומטר – ביתן לבנים עגול בקוטר 3.6 מטרים עם כיפה כדורית מסתובבת ובו שוכן ההליומטר (אנ') היחיד הפעיל בעולם.
הספרייה – בניין הספרייה ממוקם בצד המזרחי של קרחת התצפית המרכזית. בניין האבן עם העמודים נבנה בתחילת שנות ה-30 של המאה ה-20. זהו בניין חד-קומתי מרובע.
הערות שוליים

↑  Astronomical Observatories of Kazan Federal University
| --- | --- |
בקרת זהויות :  VIAF: 155476744   WorldCat (עם VIAF): 155476744 
הטלסקופ של אנגלהרדט
מצפה הכוכבים האסטרונומי הלאומי של יפן

| --- | --- |

 מדינה:  יפן 
 מטה הארגון:  NAOJ Mitaka Campus 
 תקופת הפעילות:  1988–הווה (כ־36 שנים) 
 www.nao.ac.jp
 קואורדינטות:  34°34′34″N 133°35′38″E﻿ / ﻿34.5761°N 133.594°E﻿ / 34.5761; 133.594
 he
 
המצפה האסטרונומי הלאומי של יפן (ביפנית: 国立天文台‏, kokuritsu tenmondai) (NAOJ) הוא ארגון מחקר אסטרונומי הכולל מספר מתקנים ביפן, וכן מצפה כוכבים בהוואי ובצ'ילה. הוא הוקם בשנת 1988 כמיזוג של שלושה ארגוני מחקר קיימים - מצפה הכוכבים האסטרונומי של טוקיו של אוניברסיטת טוקיו, מצפה הרוחב הבין-לאומי של מיזוסאווה וחלק ממכון המחקר לאטמוספירה של אוניברסיטת נגויה.
ברפורמה של 2004 בארגוני מחקר לאומיים, הפך המצפה האסטרונומי הלאומי של יפן לחטיבה של המכונים הלאומיים למדעי הטבע.
המכונים הלאומיים למדעי הטבע

בשנת 2004, איחוד המצפה האסטרונומי הלאומי של יפן, יחד עם ארבעה מכונים לאומיים נוספים - המכון הלאומי לביולוגיה בסיסית (אנ') (NIBB), המכון הלאומי למדע ההיתוך (NIFS), המכון הלאומי למדעי הפיזיולוגיה (אנ') (NIPS) והמכון למדע מולקולרי (אנ') (IMS) - יצרו את המכונים הלאומיים למדעי הטבע (אנ') (NINS). זאת, על מנת לקדם שיתוף פעולה בין חוקרים של חמשת המכונים המרכיבים אותו.
גלריה

האסטרונומי הלאומי של יפן מעורב בבניית ALMA (אנ')
כיפת רפרקטור באורך 65 ס"מ, כיום מוזיאון ההיסטוריה של המצפה.
תחנת VERA Ishigakijima
טלסקופ סובארו (אנ')
הערות שוליים

↑  NINS outline
↑  "European Antennas at ALMA's Operations Support Facility". ESO Picture of the Week. Retrieved 21 July 2013.
| --- | --- |
בקרת זהויות :  BIBSYS: 97003828  BnF: cb180645016 (data)  CiNii: DA02893734  GND: 5009002-1  ISNI: 0000 0001 2325 4255  LCCN: n90614268  NDL: 00288405  NLA: 35710531  RERO: 02-A000119768  SUDOC: 233024034  VIAF: 157233014   WorldCat (עם VIAF): 157233014 
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
מפלצות נגד חייזרים

| --- | --- |

כרזת הסרט
 בימוי:  קונרד ורנון רוב לטרמן
 הופק בידי:  ליסה סטיוארט ג'יל הופר לאטיפה אואהו
 תסריט:  מאיה פורבס וואלאס וולודארסקי רוב לטרמן ג'ונתן אייבל גלן ברגר קונרד ורנון
 עריכה:  ג'ויס ארסטיה 
 שחקנים ראשיים:  ריס ויתרספון סת' רוגן יו לורי ויל ארנט ראיין וילסון קיפר סאת'רלנד סטיבן קולבר
 מדבבים:  ריס וית'רספון (Ginormica) סת' רוגן (B.O.B.) סטיבן קולבר (נשיא ארצות הברית) רנה זלווגר ג'ון קרסינסקי אד הלמס רוב לטרמן קריס מילר טום מקגראת מייק מיטשל איימי פולר ג'פרי טמבור פול ראד ויל ארנט יו לורי ג'ולי וייט קונרד ורנון קיפר סאת'רלנד ריין וילסון קנט אוסבורן 
 מוזיקה:  הנרי ג'קמן
 מדינה:  ארצות הברית 
 חברת הפקה:  דרימוורקס הנפשה, המפלגה הדמוקרטית האינדונזית 
 חברה מפיצה:  אולפני ההנפשה של דרימוורקס
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  27 במרץ 2009
 משך הקרנה:  95 דקות
 שפת הסרט:  אנגלית
 סוגה:  סרט מדע בדיוני, סרטי מפלצות, סרט פעולה 
 תקציב:  $175,000,000
 הכנסות:  $381,466,116
 הכנסות באתר מוג'ו:   monstersvsaliens
 פרסים:  פרס סאטורן לסרט האנימציה הטוב ביותר
 אתר רשמי
 דף הסרט ב־IMDb
 
מפלצות נגד חייזרים (באנגלית: Monsters vs. Aliens) הוא סרט הנפשה ממוחשבת של חברת דרימוורקס, שנוצר בטכנולוגיה של גרפיקת תלת-ממד. הסרט יצא לאקרנים בארצות הברית ב-27 במרץ 2009. בעקבות הסרט הופקה גם סדרת טלוויזיה בשם "מפלצות נגד חייזרים".
תקציר העלילה

ביום חתונתה של סוזן מרפי, שבו היא אמורה להינשא לחזאי דרק דייטל, סוזן נפגעת ממטאוריט. בעקבות הפגיעה, סוזן צומחת לפתע לגובה של 15 מטרים. לאחר הידיעה על פגיעת המטאוריט, הצבא מגיע ולוכד את סוזן. סוזן מתויגת כמפלצת, מקבלת את הכינוי "עצונומיקה" מהממשלה ונשלחת לבסיס צבאי סודי בראשותו של גנרל מונגר, הכוללים מפלצות אחרות: ב.ו.ב - ג'לי בלתי ניתן לחיסול אך לא חכם במיוחד, ד"ר ג'וק - מדען משוגע שראשו כשל ג'וק, החוליה החסרה - יצור שחציו קוף וחציו דג ו-"חרקוזאורוס", זחל כביר שגבוה יותר מסוזן, המזכיר את גודזילה.
בינתיים, בחלל, חייזר רדום בשם גלאקסר מחליט לשלוח רובוט אוסף דגימות חד-עין עצום (שמזכיר את המיניונים), לכדה״א למטרות לא ברורות. צבא ארה״ב מחליט להתיידד עם הרובוט הענק, אך הרובוט קם ומתחיל במסע ההרס שלו ברחבי סן פרנסיסקו. בתגובה מחליט נשיא ארה״ב לשלוח את המפלצות כדי לעצור את הרובוט ולהשמיד אותו, דבר המצליח להן.
כאשר החזאי דרק דייטל שובר לסוזן את הלב, סוזן אומרת למפלצות שזה לא דבר כל-כך גרוע בלהיות מפלצת, אך פתאום גלאקסר חוטף אותה ומרסן את חרקוזאורוס. בתגובה מחליטות המפלצות להציל את כדה״א ואת סוזן, ומצליחים כולם להרוג את גלאקסר.
בנוסף, חרקוזאורוס הפך ליצור ענק מכונף, המזכיר את מות'רה.
דמויות ומדבבים

| שם | תיאור | מדבבים באנגלית | מדבבים בעברית |
| --- | --- | --- | --- |
| סוזן מרפי / עצונומיקה | הגיבורה של הסרט. אישה שנפגעה ממטאוריט "קוואנטוניום" רדיואקטיבי ביום חתונתה, צמחה לגובה 15 מטרים ובעלת חוזק-על. פרודיה על הסרט Attack of the 50 Foot Woman. | ריס וית'רספון | דקלה הדר |
| ב.ו.ב | יצור דמוי ג'לי, בלתי ניתן לחיסול ומעכל את כל מה שנקרה בדרכו, נטול מוח ועל כן האתנחתא הקומית בחבורה. פרודיה על הסרט The Blob. | סת' רוגן | יובל סמו |
| ד"ר ג'וק | מדען מבריק שנטל תרופה שרקח והפך לתיקן בגודל אנושי. פרודיה על הסרט הזבוב. | יו לורי | אוהד שחר |
| החוליה החסרה | יצור שחציו דג וחציו קוף. בן 20,000 שנים. נמצא קפוא בקרחון על ידי מדענים וברח משם ללגונה בקוקו ביץ'. פרודיה על הסרט היצור מהלגונה השחורה. | ויל ארנט | אמנון וולף |
| גנרל מונגר | גנרל בצבא ארצות הברית, מנהל את המתקן הסודי שבו מחזיקים את המפלצות שיילחמו בחייזרים ביום פקודה. | קיפר סאת'רלנד | צביקה שוורצברג |
| גלקסאר | האויב בסרט. חייזר רשע דמוי דיונון. מעוניין באיסוף "קוואנטוניום" כדי לייצר צבא שיבוטים שישתלט על כדור הארץ. | ריין וילסון | שמחה ברבירו |
| המחש | המחשב של גלקסאר. | איימי פולר | הילה מערבי |
| הנשיא האת'וויי | נשיא ארצות הברית. מוצג כאימפולסיבי ולא חכם במיוחד. | סטיבן קולבר | גלעד קלטר |
| דרק דייטל | ארוסה של סוזן. חזאי מקומי שמחפש להזניק את הקריירה שלו ושם את עצמו לפני סוזן. | פול ראד | עמוס שוב |
| קארל מרפי | אביה של סוזן. רגשני למדי. | ג'פרי טמבור | דב רייזר |
| ונדי מרפי | אמה של סוזן. | ג'ולי וייט | ענת וקסמן |
| קייטי | אישה שבמהלך דייט שלה עם קות'ברט נתקלת בנחיתה של החללית של גלקסאר. | רנה זלווגר | עדי קוזלובסקי |
| קות'ברט | חבר של קייטי. | ג'ון קרסינסקי |  |
| כתב חדשות |  | אד הלמס |  |
ראו גם

מפלצות נגד חייזרים (סדרת טלוויזיה)
מפלצות נגד חייזרים (זיכיון)
מצפה הכוכבים לוול

| --- | --- |
ביתן טלסקופ קלרק במארס היל
ביתן טלסקופ קלרק במארס היל
 מידע כללי
 מיקום:  פלגסטף 
 תאריך ייסוד:  1894
 קואורדינטות:  35°12′10″N 111°39′52″W﻿ / ﻿35.202778°N 111.664444°W﻿ / 35.202778; -111.664444
  (למפת אריזונה מוגדלת) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקומצפה הכוכבים לוול(למפת אריזונה רגילה) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקומצפה הכוכבים לוול(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מצפה הכוכבים לוול(למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מצפה הכוכבים לוול
 www.lowell.edu
 
פרסיוול לוול צופה דרך טלסקופ קלרק בנוגה, 1914
מצפה לוול (באנגלית: Lowell Observatory) הוא מצפה כוכבים בפלגסטף שבאריזונה. מצפה לוול הוקם ב-1894, ובכך הוא מהווה את אחד המצפים הוותיקים בארצות הברית, וב-1965 הוכרז כאתר היסטורי לאומי (National Historic Landmark).
ב-2011 צוין המצפה על ידי המגזין טיים כאחד מ-100 המקומות החשובים בעולם.
היסטוריה

המצפה הוקם בידי האסטרונום פרסיוול לוול ב-1894. בשנת 1896 הוצב במצפה טלסקופ בקוטר של 61 ס"מ שבנה אלבן קלרק. הטלסקופ נבנה בבוסטון, בעלות של 20,000 דולר, והועבר ברכבת לפלאגסטאף. המצפה נוהל במשך תקופה מסוימת בידי בן-דודו השלישי של פרסיוול לוול, גאי לוול (Guy Lowell), ממשפחת לוול הידועה שמקורה בבוסטון. לאחר גאי היה ממונה על המצפה במשך 40 שנה רוג'ר פטנאם, אחיינו של פרסיוול, ואחריו התמנה בנו ויליאם לוול פטנאם השלישי (William Lowell Putnam III).
פעילות

הטלסקופ המקורי של המצפה, שבנה קלרק, נמצא עדיין במצפה כיום ומשמש כמוצג חינוכי לציבור המבקרים, אך אינו מהווה כלי מחקר. המצפה מארח כ-85,000 מבקרים בשנה, ומקיים סיורים שבהם המבקרים יכולים לצפות בגרמי השמים דרך הטלסקופ של קלרק וטלסקופים אחרים.
המצפה מפעיל כמה טלסקופים, בשני מיקומים בפלאגסטאף. הבניין הראשי, שנמצא במארס היל (Mars Hill), מערבית לאזור העסקים של פלאגסטאף, כולל את טלסקופ קלרק המקורי, וכן את הטלסקופ ששימש ב-1930 את קלייד טומבו לגילוי הכוכב פלוטו. טלסקופ זה הוא באורך 33 ס"מ.
המתחם השני של המצפה הוא תחנת אנדרסון מסה (Anderson Mesa), שהוקמה ב-1959, 20 ק"מ דרומית-מזרחית למתחם במארס היל. בתחנה מצויים ארבעה טלסקופים המשמשים למחקר, לרבות טלסקופ פרקינס בן 1.8 המטרים (המופעל בשותפות עם אוניברסיטת בוסטון) וטלסקופ ג'ון ס. הול בן 1.1 המטרים.
מצפה לוול משתתף, יחד עם מצפה הצי האמריקאי ומעבדות המחקר של הצי, בהפעלת האינטרפרומטר (מד ההתאבכות) האופטי המדויק של הצי (Navy Precision Optical Interferometer) שנמצא במתחם. המצפה מחזיק גם בטלסקופי מחקר קטנים יותר באתר ההיסטורי שבמארס היל וכן באוסטרליה ובצ'ילה.
ב-2012 הסתיימה הקמתו של טלסקופ ערוץ דיסקברי באורך 4.28 מטר, שנבנה בידי מצפה לוול ביער הלאומי קוקונינו (Coconino) שבאריזונה, בשיתוף עם ערוץ דיסקברי.
הערות שוליים

↑  Marilynn Larew (31 באוקטובר 1977). "National Register of Historic Places Inventory-Nomination: Lowell Observatory" (PDF). National Park Service. אורכב מ-המקור (PDF) ב-2013-10-21. נבדק ב-2013-03-22. {{cite web}}:  (עזרה) and Accompanying six photos, exterior, from 1964 and 1976
↑  History, Lowell Observatory
| --- | --- |
בקרת זהויות :  NLI: 987007605083705171  GND: 1229817-7  ISNI: 0000 0001 0021 1973  LCCN: n85087598  NKC: mub2016918096  VIAF: 148986204   WorldCat (עם VIAF): 148986204
מצפה הכוכבים הבין-לאומי בהר גרהאם

| --- | --- |

הטלסקופ הבינוקולארי הגדול נראה מצד ימין על הרכס. במרכז טלסקופ טכנולוגיה מתקדמת של הוותיקן וטלסקופ תת-מילימטר
 מידע כללי
 ארגון:  מצפה הכוכבים סטיוארט 
 מיקום:  הר גרהאם, מחוז גרהאם (אנ'), אריזונה אריזונה, ארצות הברית ארצות הברית
 גובה:  3,191 מטר מעל פני הים
 תאריך ייסוד:  1989 (הטלסקופים הראשונים החלו לפעול בשנת 1993)
 מנהל:  מצפה הכוכבים סטיוארט (אנ')
 קואורדינטות:  32°25′14″N 109°31′59″W﻿ / ﻿32.4205°N 109.533°W﻿ / 32.4205; -109.533
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר גרהאם(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר גרהאם(למפת אריזונה רגילה) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוהר גרהאם(למפת אריזונה מוגדלת) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוהר גרהאם
 mgio.arizona.edu
 
מצפה הכוכבים הבין-לאומי בהר גרהאם (באנגלית: Mount Graham International Observatory, בראשי תיבות MGIO), הוא אחד משלושה מצפי כוכבים המנוהלים על ידי מצפה הכוכבים סטיוארט (אנ'), זרוע המחקר של המחלקה לאסטרונומיה באוניברסיטת אריזונה. אתר מצפה הכוכבים ממוקם בגובה 3,191 מטר מעל גובה פני הים על הר גרהאם (אנ'), הנמצא בחלק הדרום-מזרחי של הרי פינלנו (אנ'). שני המיצפים האחרים שבאחריות מצפה סטיוארט הם: מצפה הר למון (אנ') (MLO) ותחנת קטלינה (אנ') (CS) בהר ביגלו (אנ').
הר גרהאם נבחר מתוך סקר שנערך על 280 אתרים פוטנציאליים על בסיס שיקולים אסטרונומיים כמו שמים בהירים, זיהום אור נמוך, אדי מים אטמוספיריים נמוכים וקלות גישה ותמיכה. הר גרהאם נמצא באזור האקלים המדברי של סונורה. תכונותיו האקלימיות הפנימיות שלו הן אלו שהפכו את המדבר דרום-מערבי לפורה כל כך לאסטרונומיה במשך כמעט מאה שנה. בנוסף להר גרהאם יש יתרונות נוספים של גובה רב יותר וזיהום אור נמוך מאוד. בניגוד לאתרים מתחרים מחוץ לארצות הברית היבשתית, יש לאתר לוגיסטיקה מצוינת: שטח מספיק למספר טלסקופים, כביש מהיר סלול שהיה קיים מראש, חיבורים טובים דרך האוויר והכביש ורמה גבוהה של תמיכה טכנית מקומית. שטח המחקר האסטרונומי של האתר הוא 150 אקרים (כ-0,6 קמ"ר). הרכס הוא חלק מהיער הלאומי קורונדו (אנ') - המנוהל על ידי מחוז ריינג'ר סאפורד (אנ') (Safford Ranger District), של שירות היערות של ארצות הברית.
בניית מצפה הכוכבים התחילה ב-1989 ונכון ל-2009 פעלו בו שלוש יחידות מדעיות. שני הטלסקופים הראשונים התחילו לפעול ב-1993; טלסקופ טכנולוגיה מתקדמת של הוותיקן (אנ') המתופעל על ידי מצפה הוותיקן (אנ') וטלסקופ תת-מילימטר (אנ') המתופעל על ידי מצפה הרדיו באריזונה. 
היחידה המדעית השלישית הוא הטלסקופ הבינוקולארי הגדול, אחד מהטלסקופים החזקים ובעלי הרזולוציה הגבוהה בעולם. הטלסקופ החל לפעול באמצעות מראות באופן עצמאי בשנת 2004 (אור ראשון בשנת 2005), כאשר פעולות משותפות בין שתי המראות החלו בינואר 2008 והוא מתופעל על ידי תאגיד הטלסקופ הבינוקולארי הגדול.
הטלסקופ הבינוקולארי

טלסקופ זה הוא בעל מבנה ייחודי - בעל שתי מראות ראשיות המורכבות יחד על מבנה תומך משותף, כאשר מרכזי המראות נמצאים במרחק 14.4 מטר זה מזה.
קוטר כל אחת מהמראות 8.4 מטר, ובמצב פעולה אינטרפרומטרי, שתיהן יחד מתפקדות כעדשה אחת שקוטרה 11.8 מטר. המראות לוטשו לרמת דיוק של אחד חלקי 20 מיליון של מ"מ. כל אחת מהמראות שוקלת כ-16 טון, משקל שנחשב נמוך יחסית למראות של טלסקופים אחרים בעלי גודל דומה.
הטלסקופ קולט אור פי 24 מטלסקופ החלל האבל ובזכות העובדה שהטלסקופ מצויד במערכת אופטיקה מסתגלת (אנ'), המנטרלת הפרעות אטמוספיריות, מתאפשרות תצפיות באיכות גבוהה.
שלושת הטלסקופים

גלריית תמונות של הטלסקופים (בסוגריים - אור ראשון):
הטלסקופ הבינוקולארי הגדול (2005), טלסקופ אופטי, שתי מראות זהות בקוטר 8,4 מטר כל אחת.
טלסקופ טכנולוגיה מתקדמת של הוותיקן (1993), טלסקופ אופטי, מראה בקוטר 1.83 מטר.
טלסקופ תת מילימטר (1993), רדיו טלסקופ, אנטנה בקוטר 10 מטר.
מצעדי סינגלי ואלבומי ה-R&B הבריטיים

מצעד סינגלי ההיפ הופ וה-R&B הבריטי ומצעד אלבומי ההיפ הופ וה-R&B הבריטי (הידועים גם כמצעד הרשמי של ההיפ הופ וה-R&B בממלכה המאוחדת, 40 סינגלי ההיפ הופ וה-RnB המובילים ו-40 אלבומי ההיפ הופ וה-RnB המובילים', או פשוט המצעד האורבני בממלכה המאוחדת) הם מצעדי מוזיקת R&B והיפ הופ של 40 שירים, המתבסס על נתונים שנאספו על ידי חברת המצעדים הרשמית (OCC) מטעם תעשיית המוזיקה בממלכה המאוחדת.
היסטוריה ומצעדים

במהלך אוקטובר 1994 חברת המצעדים הרשמית הקימה מצעד לאלבומים ולסיגנלים מסוגת ה-R&B. אף על פי שהמצעדים אינם זוכים לאיירפליי כלשהו, הם מתפרסמים באתרי האינטרנט של OCC ו-BBC רדיו 1, כמו גם בפרסומים כגון UKChartsPlus ו-Music Week. מצעדי ה-R&B בממלכה המאוחדת מפורסמים באופן קבוע גם בערוצי מוזיקה כולל Kiss, Viva UK, MTV Base ו-MTV Hits.
בנוסף לכך, אותם הערוצים שצוינו לעיל מפעילים באופן קבוע את מצעדי ה-R&B הדיגיטליים הבריטי, אשר מוצגים ב-4Music.
שני המצעדים גם מלוקטים ומוצגים באתר BBC רדיו 1. הקריטריונים להכללה במצעד אינם ברורים, כיוון שהוא לא בהכרח מסתמך על מיקומם של שירי R&B והיפ הופ במצעד הסינגלים הבריטי.
הערות שוליים

1 2 3  Top 40 RnB Singles
↑  Official Hip Hop and R&B Albums Chart | Official Charts Company, www.officialcharts.com (באנגלית)
↑  Official Hip Hop and R&B Singles Chart | Official Charts Company, www.officialcharts.com (באנגלית)
1 2  pop, The Independent, ‏1995-02-17 (באנגלית)
מפלצות נגד חייזרים (זיכיון)

| --- | --- |

לוגו הזיכיון
 בימוי:  קונרד ורנון   רוב לטרמן
 הופק בידי:  דרימוורקס
 סוגה:  סרטי מפלצות 
 הכנסות:  ‏$381,509,870 (נכון ל-26 ביוני 2014)
 סרטים בסדרה:  מפלצות נגד חייזרים
 www.monstersvsaliens.com
 
מפלצות נגד חייזרים הוא זיכיון מדיה של חברת דרימוורקס. הזיכיון ממוקם במקום ה-13 ברשימת הזיכיונות הרווחיים ביותר של דרימוורקס, נכון לתאריך 26 ביוני 2014. הזיכיון עוסק בהרפתקאותיה של סוזן מרפי, בת אדם שנפגעה ממטאור וגדלה לגודל 15 מטר. הזיכיון כולל את סרט הקולנוע מפלצות נגד חייזרים.
סרטי הזיכיון > מפלצות נגד חייזרים

סוזן מרפי, בחורה מארצות הברית החליטה להתחתן עם חזאי בשם דרק דייטל. ביום החתונה, מטאור נחת על סוזן. באופן מפתיע היא איננה מתה, אלא גדלה לגודל 15 מטרים. צבא ארצות הברית שמע על גדילתה של סוזן ועל פגיעת המטאור, ושלח חיילים למקום החתונה. הצבא תייג את סוזן כמפלצת, ולכד אותה. ממשלת ארצות הברית נתנה לסוזן את הכינוי "עצונומיקה" (במקור: Ginormica), ומסרה אותה לבסיס צבאי. גנרל מונגר, ראש הבסיס, שם את סוזן בחדר יחד עם בועה בת אלמוות בשם ב.ו.ב, מדען בעל ראש ג'וק ו'החוליה החסרה' - מפלצת שהיא שילוב של קוף ודג וחרקוזאור, זחל ענק.
בינתיים, בחלל, חייזר מרושע בשם גלאקסאר שלח הודעה לעיתונות בכדור הארץ על כך שהוא תכנן להרוס את כדור הארץ יחד עם צבאו. נשיא ארצות הברית, האת'ווי, שלח את סוזן, ב.ו.ב, דוקטור ג'וק, החוליה החסרה ואת חרקוזאור לעצור את גלאקסאר וצבאו מלהרוס את כדור הארץ. סוזן, ב.ו.ב, החוליה החסרה, דוקטור ג'וק וחרקוזאור טסו בחללית ששייכת לצבא ארצות הברית למפקדתו של גלאקסאר. הם שכנעו אותו לא להרוס את כוכבם, והחזירו את השלום לכדור הארץ.
הכנסות

| סרט | תאריך שחרור | הכנסות ‏> ברחבי העולם | תקציב ‏ |
| --- | --- | --- | --- |
| מפלצות נגד חייזרים | 27 במרץ 2009 | $381,466,116 | $175,000,000 |
| הכנסות מלאות | הכנסות מלאות | $381,466,116 | $175,000,000 |
ביקורת

| סרט | אתר Rotten Tomatoes | אתר Metacritic |
| --- | --- | --- |
| מפלצות נגד חייזרים | 72% | 56% |
| סיכום דרוגים לממוצע | 72% | 56% |
הסרט קיבל ביקורות בינוניות בשני האתרים. באתר Rotten Tomatoes הוא קיבל ציון סביר, וב-Metacritic הוא קיבל ציון שנחשב נמוך.
סדרות טלוויזיה > מפלצות נגד חייזרים

'מפלצות נגד חייזרים' היא סדרת טלוויזיה שנוצרה בטכניקת אנימציה ממוחשבת ונושאת את שם הזיכיון. עלילת הסדרה מתרחשת לאחר עלילת הסרט "מפלצות נגד חייזרים" והיא מספרת על עלילותיהם של סוזן, ב.ו.ב, חוליה ודוקטור ג'וק שמצילים את העולם מנבלים שונים שמנסים לכבוש אותו. הנבלים העיקריים בסדרה הם החייזרים, ששולחים מפלצות וחייזרים שונים להרוג את סוזן, ב.ו.ב, חוליה ודוקטור ג'וק.